b'\n_START_ARTICLE_\nDoble\n_START_PARAGRAPH_\nDoble oli vuosina 1909-1931 valmistettu yhdysvaltalainen h\xc3\xb6yryauto. Doble oli viimeisi\xc3\xa4 h\xc3\xb6yryautoja valmistaneita autotehtaita. Tehdas oli kuitenkin pieni ja autoja valmistui vain v\xc3\xa4h\xc3\xa4inen m\xc3\xa4\xc3\xa4r\xc3\xa4. Doble-autot olivat teknisesti edistyneit\xc3\xa4 ja kalliita loistoautoja. Aikana, jolloin Ford Model T maksoi 260 dollaria, Doblen auto maksoi 20\xc2\xa0000 dollaria. Tehdas ei kuitenkaan tuottanut koskaan voittoa. Autotehdas ajautui 1931 konkurssiin._NEWLINE_Dobleja valmistettiin viimeisen\xc3\xa4 kuutena vuonna vain 42 yksil\xc3\xb6\xc3\xa4. N\xc3\xa4ist\xc3\xa4 oli j\xc3\xa4ljell\xc3\xa4 vuonna 1971 oli 12 Doblea. _NEWLINE_Aikansa autoihin verrattuna Doblet kiihtyiv\xc3\xa4t hyvin. Auto oli melko \xc3\xa4\xc3\xa4net\xc3\xb6n. H\xc3\xb6yryautot eiv\xc3\xa4t tarvinneet vaihteistoa eik\xc3\xa4 Doblessakaan sellaista ollut.'